[image: ]



	Názov vyučovacieho predmetu
	CVIČENIA Z AUTOMATIZÁCIE

	Počet vyučovacích hodín v ročníkoch
	0 + 0 + 0 + 60 = 60 hodín  

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	23 Strojárstvo a ostatná kovospracúvacia  výroba

	Názov ŠkVP
	STROJÁRSTVO

	Študijný odbor
	2381 M STROJÁRSTVO

	Stupeň vzdelania
	úplne stredné odborné vzdelanie

	Úroveň SKKR/EKR
	4

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	od 1.9.2025 počnúc 1. ročníkom



Charakteristika vyučovacieho predmetu:

Vyučovací predmet „Cvičenia z automatizácie“ rozvíja a prehlbuje vedomosti a zručnosti,  ktoré žiaci získali  v predchádzajúcej príprave v predmete Automatizácia. Získané vedomosti predmetu vytvárajú  predpoklad  odbornej  spôsobilosti  na  pružné riešenie úloh, ktoré sa vyskytujú v automatizačnej technickej praxi. Cieľom predmetu je priblížiť možnosti priemyselného automatického riadenia pomocou programovateľného logického automatu (PLC) a pomocou simulačných prostriedkov v učebni rozvíjať logické myslenie žiakov. Získané vedomosti predmetu vytvárajú  predpoklad  odbornej  spôsobilosti  na  pružné riešenie úloh, ktoré sa vyskytujú v technickej praxi. Cieľové vedomosti predmetu spočívajú v osvojení si schopnosti pružne spájať vedomosti z funkčných častí automatizovaných zariadení, strojov a prevádzok, ich výkonných častí a riadiacich systémov. Učivo predmetu umožňuje žiakovi rýchle pochopenie technologických funkcií rôznych automatizovaných strojov riadených systémami číslicového riadenia a priemyselných automatov (PLC). Cieľom predmetu je rozvíjať technické myslenie u žiakov, spoznávať princíp činnosti zariadení automatizačnej techniky, pochopiť ich vlastnosti, rozhodnúť o ich použití v súlade s technickými a bezpečnostnými požiadavkami. Cieľom vyučovacieho predmetu je tiež poskytnúť žiakom súbor vedomostí, zručností a kompetencií o logických programovateľných systémoch a spôsobe ich programovania pomocou jednoduchých programovacích prostriedkov, formovať logické myslenie a rozvíjať vedomosti, zručnosti a kľúčové kompetencie využiteľné aj v ďalšom vzdelávaní, a odbornej praxi, vysvetliť princíp činnosti a použitie PLC systémov, získať poznatky logickej štruktúre logických automatov, spôsobe získavania informácií, ich spracovaní a následnom riadení výrobných procesov, vytvoriť a editovať aplikačné programy pre logické obvody a odstraňovať v nich chyby, programovať a diagnostikovať činnosť zariadení ovládaných pomocou PLC, riadiť a regulovať činnosť mechatronického systému, aplikovať zásady bezpečnosti práce a ochrany zdravia pri práci, princípy ochrany životného prostredia a ekológie. Kompetencie predmetu v zmysle  výkonového štandardu sú: vysvetliť princíp programovateľných logických obvodov a ich použitie, vysvetliť princíp činnosti senzorov a možnosti ich použitia riadení procesov s PLC, vysvetliť princíp činnosti a použitie mikrokontrolérov, robotov a PLC systémov, napísať jednoduchý program pre riadenie logického obvodu, robota, PLC systému, vysvetliť princíp činnosti a možnosti použitia prvkov regulácie použitím PLC.
Predmet sa bude vyučovať v špeciálnom laboratóriu výpočtovej techniky vybaveným aktuálnymi prístrojovými komponentami firmy SIEMENS, Študenti budú rozdelení do skupín, max. po 10 študentov. Z hľadiska praktického vyučovania je predmet zameraný na programovanie a diagnostiku činnosti zariadení ovládaných pomocou PLC, ako riadiť a regulovať činnosť mechatronického systému a aplikáciu zásad bezpečnosti práce a ochrany zdravia pri práci, princípy ochrany životného prostredia a ekológie. 

	Rámcový rozpis učiva

	[bookmark: _Hlk199397212]4. ročník
	60 hodín spolu

	Organizácia práce v laboratóriu
	2 hodiny

	Prevádzkový poriadok laboratóriá automatizovaných systémov
	

	BOZP na elektrických zariadeniach, prvá pomoc
	

	Úvod do logických systémov
	6 hodín

	Logické funkcie 
	

	Realizácia logických funkcií 
	

	Zjednodušovanie logických funkcii, Karnaughové mapy
	

	Kombinačné logické obvody
	

	Sekvenčné logické obvody
	

	Programovateľné logické automaty (PLC)
	8 hodín

	Charakteristika PLC
	

	Základná štruktúra PLC
	

	Vstupné a výstupné zariadenia PLC
	

	Adresovanie vstupov a výstupov PLC
	

	Simulačné zariadenia 
	4 hodiny

	Simulačný modul 
	

	Robotická stavebnica
	

	Programovanie PLC
	12 hodín

	Programovacie jazyky
	

	Princíp programovania PLC
	

	Pripojenie PLC pomocou TC/IP
	

	Programovanie v prostredí TIA portál
	

	Programovacie prostriedky
	14 hodín

	Bitové operácie 
	

	Časovače 
	

	Čítače
	

	Aritmetické operácie
	

	Logické operácie
	

	Ročníkový projekt
	14 hodín

	Zadanie projektu 
	

	Analýza projektu
	

	Vytvorenie programu
	

	Testovanie zariadenia
	

	Prezentácia projektu
	



Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky.
Vzdelávací plán schvaľuje predmetová komisia a prerokuje pedagogická rada.

